# Escaramusses entre el Kirguizstan i el Tadjikistan de 2022

Les escaramusses entre el Kirguizstan i el Tadjikistan de 2022 van ser una sèrie d'escaramusses que es van produir a la frontera entre el Kirguizstan i el Tadjikistan el 2022. Van suposar la continuació de les escaramusses de l'any passat.
Es van reprendre els enfrontaments de manera esporàdica amb fets destacables els dies 27 de gener, 10 de març, 3 de juny i el 14 de juny. No obstant això, el conflicte s'agreujà a partir del 14 de setembre del mateix any, quan les forces tadjiks van emprar tancs, vehicles blindats i morters per a entrar a almenys un poble kirguís i bombardejar l'aeroport de la ciutat kirguís de Batkén i les zones properes. Totes dues nacions es van culpar mútuament dels enfrontaments i el conflicte fronterer es va prolongar durant dos dies, després dels quals les parts van poder acordar un alto el foc a la nit del 16 de setembre de 2022, que només es va respectar durant un dia.
El president del Kirguizstan, Sadir Japarov, va declarar en un discurs televisat que el seu país continuaria esforçant-se per resoldre les qüestions frontereres entre el Kirguizstan i el Tadjikistan de forma purament pacífica. El Ministeri d'Afers exteriors del Tadjikistan va declarar que la clau per a resoldre el conflicte estava en les negociacions, i va reiterar la seva postura que el Kirguizstan havia instigat els enfrontaments. Les agències de notícies russes van informar que tant el Kirguizstan com el Tadjikistan havien acordat retirar el material i les forces militars addicionals de la frontera, citant una declaració del cap de la regió tadjik de Sughd. El 20 de setembre de 2022, el Tadjikistan i el Kirguizstan van signar un acord de pau.
En les escaramusses van morir almenys 84 tadjiks i 63 kirguisos, la majoria dels quals eren civils. En la darrera escaramussa, les autoritats kirguises van haver d'evacuar 137.000 civils.

## Referències

* ↑ «Kyrgyzstan reports heavy fighting with Tajikistan, 24 people killed» (en anglès). Reuters [[[Bishkek]]], 16-09-2022 [Consulta: 18 setembre 2022].
* ↑ «24 killed, scores wounded in clashes on Kyrgyz-Tajik border» (en anglès), 16-09-2022. Arxivat de l'original el 19 setembre 2022. [Consulta: 18 setembre 2022].
* ↑ «Kyrgyzstan and Tajikistan agree to border conflict ceasefire – TASS». Reuters, 16-09-2022 [Consulta: 18 setembre 2022].
* ↑ Bernardini, Matt. «Temporary cease-fire halts clash between Tajikistan and Kyrgyzstan» (en anglès), 17-09-2022. [Consulta: 18 setembre 2022].
* ↑ Usmanov, Danil «Kyrgyzstan-Tajikistan border conflict death toll nearly 100». The Globe and Mail, 18-09-2022 [Consulta: 18 setembre 2022].
* 1 2 «Kyrgyz leader urges calm after deadly conflict with Tajikistan», 20-09-2022. Arxivat de l'original el 22 setembre 2022. [Consulta: 20 setembre 2022].
* ↑ «Ministry of Foreign Affairs of Tajikistan, Official English Website». Arxivat de l'original el 11 maig 2022. [Consulta: 19 setembre 2022].
* ↑ «Tajikistan and Kyrgyzstan sign peace deal after deadly border clashes». Euronews, 20-09-2022 [Consulta: 21 setembre 2022].
* ↑ «Имена 83 жертв конфликта 14-17 сентября на таджикско-кыргызской границе» (en rus). [Consulta: 13 novembre 2022].
* ↑ «События в Баткене: семьям погибших военнослужащих выплатят по 1,2 млн сомов и выдадут квартиры». [Consulta: 13 novembre 2022].
* ↑ «Kyrgyzstan-Tajikistan border clashes prove deadly for civilians - Kyrgyzstan | ReliefWeb» (en anglès). [Consulta: 13 novembre 2022].